පෘථිවියේ පිහිටා ඇති හිමාල පර්වතය කේන්ද්‍ර කොටගෙන හින්දු සාහිත්‍ය කථාවල සහ බෞද්ධ කථාවල සඳහන් වන අනෝතත්ත විල පිහිටා ඇති ප්‍රදේශය බෞද්ධයන්ගේ සහ හින්දු භක්තිකයන්ගේ අති උතුම් පූජනීය වස්තුවක් බවට පත්වී ඇත. අප මහ බෝසතාණන් මහමායා දේවියගේ කුස තුළ පිළිසිඳ ගැනීමට පෙර දින ඇය දුටු සිහිනය වන්නේ අනෝතත්ත විලෙන් ජලස්නානය කළ බවකි. එම නිසා අනෝතත්ත විලෙහි ජලය ශූද්ධ වූ වස්තුවක් ලෙස සැලකීම පුරාණතමයන්ගේ සිරිත විය. අනෝතත්ත විලෙහි ජලය ශුද්ධ වස්තුවක් ලෙස සැලකූයේ අනෝතත්ත විල හෙවත් අනවතත්ත විලට මාර්ග සතරකින් ජලය ගලා ආ බැවිනි. අනෝතත්ත විලේ උතුරු කොටසට ජලය ගලා ආයේ උතුරුසිංහ මුඛයෙන් ය. දකුණු පැත්තට ජලය ගලා ආයේ අශ්ව රූප මුඛයෙන් ය. ඇත් රූප මුඛයෙන් ගලා ආයේ නැගනෙහිරටයි. ගව මුඛයෙන් ගලා ආයේ බස්නාහිර කොටසටයි. එහි ජලය ශුද්ධ වස්තුවක් ලෙස තහවුරුවීමට තවත් හේතුවක් වූයේ අනෝතත්ත විලට ජලය ලැබීමේ හාස්කම සහ ක්‍රමවේදය කරණකොට ගෙන යැයි තවත් විශ්වාසයක් පවතී.
අනෝතත්ත විලේ බස්නාහිරකොටසට ජලය ගලා ආයේ කොහෙන්ද?
ගව මුඛයෙන්